 Aịzaya 59  Lee! Aka Jehova adịghị mkpụmkpụ nke na ọ pụghị ịzọpụta unu, ọ bụghịkwa onye ntị ike nke na ọ pụghị ịnụ ihe.Ee e, kama ọ bụ njehie unu bụ ihe na-ekewa unu na Chineke unu, ọ bụkwa mmehie unu mere o ji wepụ ihu ya nebe unu nọ ka ọ ghara ige unu ntị.Nihi na ọbụ aka unu jupụtara nọbara, mkpịsị aka unu jupụtakwara ná njehie. Egbugbere ọnụ unu ekwuwo okwu ụgha. Ire unu na-atamukwa naanị ajọ omume.Ọ dịghị onye na-eti mkpu nezi omume, ọ dịghịkwa onye ọ bụla jeworo nụlọikpe nikwesị ntụkwasị obi. Unu na-atụkwasị obi nihe na-enweghị ihe ọ bụ, na-ekwukwa ihe efu. Unu atụrụwo ime nsogbu, mụọkwa ihe ọjọọ.Ọ bụ àkwá nke agwọ ọjọọ ka ha bụworo, ha na-akpakwa ọnyà ududo. Onye ọ bụla nke riri àkwá ya ga-anwụ, ajụala ga-esikwa nàkwá ya nke kụwara akụwa pụta.Ọnyà ududo ha agaghị abụrụ ha uwe, ha agaghịkwa eji ọrụ aka ha kpuchie onwe ha. Ọrụ ha bụ ọrụ ọjọọ, ọbụ aka ha jupụtara nime ihe ike.Ụkwụ ha na-agbaba naanị nihe ọjọọ, ha na-emekwa ngwa ngwa ịwụfu ọbara na-emeghị ihe ọjọọ. Echiche ha bụ echiche ọjọọ. Ibukọrọ ihe mmadụ na itikpọ ihe mmadụ dịkwa nokporo ụzọ ha.Ha elegharawo ụzọ udo anya, ọ dịghịkwa ikpe ziri ezi dị nụzọ ha. Ha emewo ka okporo ụzọ ha niile gbagọọrọ ha agbagọ. Ọ dịghị onye ọ bụla nke na-eje ije na ha nke ga-enwe udo.Ọ bụ ya mere ikpe ziri ezi ji dị anya nebe anyị nọ, ezi omume adịghịkwa erute nebe anyị nọ. Anyị na-ele anya ìhè, ma, lee, ọchịchịrị ka anyị na-ahụ; anyị na-ele anya ka ebe niile nwuo gbaa, ma, ọ bụ nọchịchịrị na-adịghị akwụsị akwụsị ka anyị nọ na-ejegharị.Anyị na-asọgharị ìsì ná mgbidi dị ka ndị ìsì, anyị na-asọgharịkwa ìsì dị ka ndị na-enweghị anya. Anyị akpọwo ụkwụ nihe netiti ehihie dị ka à ga-asị na ọ bụ mgbe chi jiri. Netiti ndị gbasiri ike, anyị dị ka ndị nwụrụ anwụ.Anyị na-asụ ude, anyị niile, dị ka anụ ọhịa bea; anyị na-eru uju, na-ebe ubé dị ka nduru. Anyị nọ na-ele anya ikpe ziri ezi, ma ọ dịghị nke dịnụ; anyị nọkwa na-ele anya nzọpụta, ma ọ dị anya nebe anyị nọ.Nihi na nnupụisi anyị adịla ọtụtụ nihu gị; nke ọ bụla nime mmehie anyị agbawo akaebe megide anyị. Nihi na anyị na nnupụisi anyị nọ; anyị makwaara njehie anyị nke ọma.Anyị emebiwo iwu, gọnahụkwa Jehova; anyị hapụkwara Chineke laa azụ, na-ekwu okwu banyere mmegbu na nnupụisi, na-echepụta okwu ụgha, na-atamukwa ya nobi.Anyị kwaghachiri ikpe ziri ezi azụ, ezi omume gara guzoro nebe dị anya. Nihi na eziokwu asụwo ngọngọ námá, ihe ziri ezi apụghịkwa ịbata.Eziokwu alaala, a na-ebukọrọkwa ihe onye ọ bụla nke sepụrụ aka nihe ọjọọ.Mgbe ọ hụrụ na ọ dịghị onye nọnụ, o juru ya anya na ọ dịghị onye na-agbachitere ya. Ogwe aka ya wee wetara ya nzọpụta, ọ bụkwa ezi omume ya kwadoro ya.O wee yiri ezi omume dị ka uwe agha, kpurukwa okpu agha nke nzọpụta nisi ya. O yiiri uwe ịbọ ọbọ, werekwa ịnụ ọkụ nobi kpuchie onwe ya dị ka uwe elu na-enweghị aka.Ọ ga-akwụ ndị mmadụ ụgwọ dị ka omume ha si dị. Ndị na-emegide ya ga-enweta ọnụma, ndị iro ya ga-enweta mmeso kwesịrị ha. Ọ ga-akwụ agwaetiti niile ụgwọ kwesịrị ha.Malite nebe ọdịda anyanwụ, a ga-ebido ịtụ egwu aha Jehova, malitekwa nebe ọwụwa anyanwụ, a ga-ebido ịtụ egwu ebube ya, nihi na ọ ga-abata dị ka osimiri nke na-akpata nsogbu, nke mmụọ Jehova mere ka ọ na-asọ asọ.Onye Mgbapụta ga-abịa na Zayọn, bịakwutekwa ndị na-esepụ aka ná mmebi iwu nime Jekọb, ka Jehova kwuru.Nke a bụ ndụ mụ na ha gbara, ka Jehova kwuru. 